Ԥхынгәы 11 рзы Адәныҟатәи аусқәа рминистрраҟны аиԥылара мҩаԥысит. Адәныҟатәи аусқәа рминистр Даур Ақаҩба дидикылеит ООН аҿиараз Апрограмма еснагьтәи акоординатор Нильс Скотт. Аиԥылара иара убасгьы иалахәын: Адәныҟатәи аусқәа рминистр ихаҭыԥуаҩ Иракли Ҭыжәба, жәларбжьаратәи аиҿкаарақәа рнырразы Адепартамент аиҳабы Артур Гагәылиа, Аԥсны иҟоу ООН аҿиараз Апрограмма ахаҭарнак ихаҭыԥуаҩ Мунхтуи Алтангерел, апроект «ЕНПАРД» аменеджер Фредерик Диспенц, ООН аҿиараз Апрограмма ахаҭарнак ицхырааҩ Анн-Софи Хеллгрен, Аԥсны иҟоу ООН аҿиараз Апрограмма аофис аҟазауаҩ Мадина Сулава.
Аиԥылараан ирылацәажәан Апрограмма Аԥсны имҩаԥнаго аусура иадҳәалоу азҵаарақәа.
Нильс Скотт Адәныҟатәи аусқәа рминистр Даур Ақаҩба изеиҭеиҳәеит ООН аҿиараз Апрограмма Аԥсны имҩаԥнаго аусурақәа ртәы, иара убасгьы 2019 шықәсазы иазыԥхьагәаҭоу аусурақәа ртәы.
Аминистр иазгәеиҭеит Аԥсны иахьаҵанакуа Адәныҟатәи аусқәа рминистрре ООН аҿиараз Апрограмма ахаҭарнакцәеи русеицура аҵакы аманы ишыҟоу.
Аиԥылараан ирылацәажәан Апрограмма Аԥсны имҩаԥнаго аусура иадҳәалоу азҵаарақәа.
Нильс Скотт Адәныҟатәи аусқәа рминистр Даур Ақаҩба изеиҭеиҳәеит ООН аҿиараз Апрограмма Аԥсны имҩаԥнаго аусурақәа ртәы, иара убасгьы 2019 шықәсазы иазыԥхьагәаҭоу аусурақәа ртәы.
Аминистр иазгәеиҭеит Аԥсны иахьаҵанакуа Адәныҟатәи аусқәа рминистрре ООН аҿиараз Апрограмма ахаҭарнакцәеи русеицура аҵакы аманы ишыҟоу.